**Tantárgyi tematika és félévi követelményrendszer**

**VÁLLALATOK FELELŐSSÉGVÁLLALÁSA (BGZ1210)**

 **gazdálkodási és menedzsment szak**

**Nappali tagozat**

**Tantárgyi tematika és félévi követelményrendszer**

A tantárgy elsődleges célja, az üzleti etika és a vállalati felelősség vállalás alapvető elméleti, valamint hazai és nemzetközi gyakorlati tapasztatainak megismerése. Tágabb értelemben a társadalom kialakulása és fejlődése során felszínre kerülő civilizációs és környezeti problémák megismerése és megítélése (globalizáció, munkanélküliség, egyenlőtlenségek, diszkrimináció, környezetszennyezés stb.) elméleti és gyakorlati megfontosok alapján.

**Féléves tematika:**

|  |  |
| --- | --- |
| 1. hét | Az üzleti etika elméleti kerete |
| 2. hét | Etikai alapfogalmak, irányzatok |
| 3. hét | A gazdaság és erkölcs kapcsolata |
| 4. hét | A vállalati társadalmi felelősség |
| 5. hét | A vállalati társadalmi felelősség Magyarországon |
| 6. hét | Vállalati etikai irányzatok |
| 7. hét | Etikus menedzsment |
| 8. hét | Etikus vállalati stratégia |
| 9. hét | A felelős foglalkoztatás fogalma, területei |
| 10. hét | Etikus vállalati kultúra |
| 11. hét | Erkölcsileg tudatos fogyasztók |
| 12. hét | Keretszabályozás |
| 13. hét | Ökoetikai kérdések |

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy, írásbeli kollokvium**

**Az értékelés módja, ütemezése:**

1 db prezentáció elkészítése (félév közben), 1 db beadandó esszé (félév végén),

 írásbeli kollokvium. A feltételek egyenként, minimum 51%-os teljesítése.

***A félévközi ellenőrzések követelményei:***

A beadandó dolgozat vagy prezentáció 51% alatti teljesítménye a tantárgy félévi érvénytelenségét vonja maga után.

***Beadandó feladat követelményrendszere****:* Ariel betűtípus, 2,5 margó körben, 1,5 sortáv, sorkizárt, lap alján oldalszámmal, minimum 3 oldal terjedelemben. *Fedlap*: ahol szerepel a hallgató neve, beadandó címe, tantárgy neve, oktató neve, dátum; *utolsó oldalon*: forráshivatkozás, pontos felsorolással, elektronikus dokumentum esetén letöltés ideje.

***Beadandó prezentáció követelményrendszere****:* power point prezentáció, minimum 7 dia terjedelemben. *1. dia*: ahol szerepel a hallgató neve, a prezentáció címe, tantárgy neve, oktató neve, dátum; *utolsó dián*: forráshivatkozás, pontos felsorolással, elektronikus dokumentum esetén letöltés ideje.

**Az érdemjegy kialakításának módja:**

A félévi gyakorlati jegyet a beadandó dolgozat és prezentáció érdemjegye határozza meg. Amennyiben a beadandó dolgozat vagy prezentáció elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

**Szakirodalmi források:**

1. Szegedi Krisztina (2006): Üzleti etika. Perfekt Gazdasági Tanácsadó, Oktató és Kiadó Zrt, Budapest;
2. John D. Mueller (2015): A közgazdaságtan megváltása, a hiányzó elem újrafelfedezése, Mathias Corvinus Cellegium, Budapest

Nyíregyháza, 2021. január 28.

 **Dr. Nagy Ervin Miklós**